《宁藏主省师兄求语》
宋代·释绍昙

橘州文学石桥书，妙画雄才举世无。宗说俱通心眼活，奇哉老蚌出双珠。

百年凛有遗风烈，行处同途不同辙。痴翁真得虎头痴，月峰清照峨嵋月。

分飞雁影各东西，几对秋风叹离别。去去吴天净如洗，淡墨联书形字义。

且教人道渠和侬，好对难兄与难弟。

作者简介：释绍昙（？～一二九七），字希叟。理宗淳祐九年（一二四九），住庆元府佛陇□□禅寺。景定元年（一二六○），住平江府法华禅寺。五年，住庆元府雪窦资圣禅寺。度宗咸淳五年（一二六九），住庆元府瑞岩山开善禅寺。元成宗元贞三年卒。有《希叟绍昙禅师语录》一卷、《希叟绍昙禅师广录》七卷，收入《续藏经》。事见《语录》及所附居径《拜呈日本国栗棘庵诸位尊属禅师》。　释绍昙诗，以辑自《语录》《广录》者及其中单编之偈颂编为六卷，辑自他书者附于卷末。